ม็อบทุบเศรษฐกิจ1.1%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — สศค.ประเมินม็อบแดงทำประเทศสูญเงิน 1.45 แสนล้าน
นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) เปิดเผยว่า การชุมนุมของม็อบเสื้อแดงตลอด 2 เดือนที่ผ่านมา ทำให้มูลค่าทางเศรษฐกิจหายไปถึง 1.45 แสนล้านบาท ส่งผลให้การขยายตัวเศรษฐกิจของไทยลดลง 1.1% ซึ่งยังอยู่ในประมาณการคาดไว้ก่อนหน้านี้ว่า การชุมนุมของม็อบจะกระทบกับเศรษฐกิจที่ 0.21.8% 
อย่างไรก็ตาม เชื่อว่าเศรษฐกิจทั้งปีจะขยายตัวได้ 45% ตามที่ประเมินไว้ก่อนหน้านี้ เพราะเศรษฐกิจมีปัจจัยบวกจากการส่งออกที่ขยายตัวดี และเสถียรภาพที่แข็งแกร่ง ประกอบกับมาตรการอัดฉีดเงินช่วยเหลือผู้ที่ได้รับความเสียหาย ซึ่งจะส่งผลกระทบให้เศรษฐกิจขยายตัวดีขึ้น โดยในวันที่ 29 มิ.ย. สศค.จะประมาณการการขยายตัวเศรษฐกิจใหม่อีกครั้ง
“เดิมเราคาดว่าหากไม่มีผลกระทบทางการเมืองเศรษฐกิจจะโตได้มากกว่า 5% เพราะในไตรมาสแรกตัวเลขอัตราขยายตัวตุนไว้ได้ถึง 12% แต่เมื่อมีผลกระทบทางการเมือง ต้องมาพิจารณาว่าปัจจัยลบกับบวกอย่างไหนจะมากกว่ากัน” นายสาธิต กล่าว 
สำหรับความเสียหายทางเศรษฐกิจ 1.45 แสนล้านบาท แยกเป็นการท่องเที่ยวในไตรมาส 2 จะลดลง 20% และจะใช้เวลาอีก 5 เดือน นับจากเดือน พ.ค. เพื่อฟื้นตัวทำให้มูลค่าการท่องเที่ยวหายไป 5.2 หมื่นล้านบาท 
นอกจากนี้ ยังทำให้การบริโภคภาคเอกชนภายในประเทศหายไป 3.3 หมื่นล้านบาท และที่การลงทุนในไตรมาส 2 จะได้รับผลกระทบลดลง 10% และไตรมาส 3 ลดลงอีก 5% ทำให้มูลค่าหายไป 6 หมื่นล้านบาท 
อย่างไรก็ตาม ความเสียหาย 1.45 แสนล้านบาท ถือว่าไม่มากเมื่อเทียบกับมูลค่าทางเศรษฐกิจของไทยขณะนี้ที่ 10 ล้านล้านบาท 
นายสาธิต กล่าวว่า การขยายตัวทางเศรษฐกิจเดือน เม.ย. 2553 มีอย่างต่อเนื่อง แต่เริ่มชะลอตัวลงจากเดือนก่อน เห็นได้จากการบริโภคภาคเอกชนขยายตัว 21% แต่เมื่อเทียบกับเดือนก่อนลดลง 3.2% การลงทุนภาคเอกชนขยายตัว 39.4% แต่เทียบกับเดือนก่อนลดลง 4%